 2 Ihe E Mere 25  Amazaya gbara afọ iri abụọ na ise mgbe ọ ghọrọ eze, ọ chịkwara afọ iri abụọ na itoolu na Jeruselem. Aha nne ya bụ Jehoadan onye Jeruselem.O wee na-eme ihe ziri ezi nanya Jehova, ọ bụ naanị na o jighị obi zuru ezu na-eme ya.O wee ruo na ozugbo alaeze ya siri ike naka ya, negbughị oge, o gburu ndị na-ejere ya ozi bụ ndị gburu eze bụ nna ya.Ma o gbughị ụmụ ha, kama o mere dị ka ihe e dere niwu si dị, nakwụkwọ Mozis, bụ nke Jehova nyere niwu, sị: Ndị bụ nna agaghị anwụ nihi ụmụ ha, ụmụ agaghịkwa anwụ nihi nna ha; kama onye nke ọ bụla ga-anwụ nihi mmehie nke ya.Amazaya wee kpọkọta ndị Juda wee mee ka ha guzoro dị ka ụlọ ndị nna nna ha si dị, nokpuru ndị isi nke otu puku otu puku ndị agha nakwa nokpuru ndị isi nke otu narị otu narị ndị agha maka Juda na Benjamin dum; o wee deba aha ha nakwụkwọ malite ná ndị gbara afọ iri abụọ gbagowe, o wee hụ na ha dị narị puku ndị ikom atọ a họrọ ahọ, bụ ndị na-aga agha, ndị na-ebu ube na ọta ukwu.O jikwa otu narị talent ọlaọcha goo otu narị puku ndị dimkpa bụ dike nIzrel.Otu nwoke bụ onye nke ezi Chineke wee bịakwute ya, sị: Eze, ka ndị agha Izrel ghara iso gị gaa, nihi na Jehova anọnyereghị Izrel, ya bụ, ụmụ Ifrem niile.Kama gawa naanị gị, mee ihe, nwee obi ike nagha a. Ezi Chineke pụrụ ime ka ị daa nihu onye iro; nihi na Chineke nwere ike inyere mmadụ aka na ime ka ọ daa.Amazaya wee gwa onye nke ezi Chineke, sị: Oleekwanụ ihe a ga-eme otu narị talent m nyere ndị agha Izrel? Onye nke ezi Chineke wee sị: Jehova nwere ike inye gị ihe karịrị ya.Amazaya wee kpọpụta ha, ya bụ, ndị agha ahụ si Ifrem bịa, ka ha laa nobodo ha. Otú ọ dị, ha wesoro Juda iwe dị ọkụ wee jiri oké iwe laghachi nobodo ha.Amazaya wee nwee obi ike ma duru ndị ya gaa na Ndagwurugwu Nnu; o wee gbuo ụmụ Sia, puku mmadụ iri nime ha.Ụmụ Juda nwụdere puku mmadụ iri ná ndụ. Ha wee kpọrọ ha gaa nelu nkume dị elu, wee si nelu nkume ahụ dị elu na-atụda ha; ha niile notu notu wee kụrisịa.Ma ndị agha ahụ Amazaya gwara ka ha lawa ka ha ghara iso ya gaa agha malitere ịwakpo obodo ndị dị na Juda, malite na Sameria ruo Bet-horọn, wee gbuo puku mmadụ atọ nebe ndị ahụ, bukọrọkwa ihe dị ukwuu.Ma o ruru na mgbe Amazaya si nigbu ụmụ Idọm na-alọta, o wetara chi dị iche iche nke ụmụ Sia ma guzobe ha ka ha bụrụ chi ya. O wee malite ịkpọrọ ha isiala, ọ malitekwara isurere ha ihe nsure ọkụ.Jehova wee weso Amazaya iwe dị ọkụ. O wee zipụ onye amụma ya ka ọ gakwuru ya wee sị ya: Gịnị mere i ji chọwa chi dị iche iche na-anapụtaghị ndị ya naka gị?O wee ruo na mgbe ọ gwara ya okwu a na eze sịrị ya ozugbo: Ànyị mere gị onye ndụmọdụ eze? Mechie ọnụ maka ndụ gị. Ị chọrọ ka e gbuo gị? Onye amụma ahụ wee mechie ọnụ, kama ọ sịrị: Amaara m na Chineke ekpebiwo ịla gị niyi, nihi ihe a i mere, i geghịkwa ntị na ndụmọdụ m.Mgbe ahụ, Amazaya eze Juda natara ndụmọdụ wee zigara Jehoash nwa Jehoahaz bụ nwa Jihu eze Izrel ozi, sị: Bịa! Ka mụ na gị lụọ agha.Jehoash eze Izrel wee zigara Amazaya eze Juda ozi, sị: Ahịhịa ogwu nke dị na Lebanọn zigaara osisi sida nke dị na Lebanọn ozi, sị, Kpọnye nwa m nwoke ada gị ka ọ bụrụ nwunye ya. Otú ọ dị, anụ ọhịa nke nọ na Lebanọn gafeere ma zọda ahịhịa ogwu ahụ.Ị sịwo nobi gị, Lee, emeriwo m Idọm. Obi gị afụliwo gị elu ka e nyewe gị otuto. Nọrọ nụlọ gị. Gịnị mere ị ga-eji lụọ ọgụ mgbe ị nọ nọnọdụ ọjọọ, o wee bụrụ na ị ga-ada, gị na Juda?Ma Amazaya egeghị ntị; nihi na o si naka ezi Chineke ka o wee nyefee ha naka ya, nihi na ha chọrọ chi dị iche iche nke Idọm.Jehoash eze Izrel wee gbagoo, ya na Amazaya eze Juda wee lụọ agha na Bet-shimesh nke Juda.Izrel wee merie Juda, ha wee gbalaga, onye nke ọ bụla nụlọikwuu ya.Ọ bụ Amazaya eze Juda bụ nwa Jehoash nwa Jehoahaz ka Jehoash eze Izrel jidere na Bet-shimesh. E mesịa, ọ kpụtara ya na Jeruselem wee kwatuo mgbidi Jeruselem, malite nỌnụ Ụzọ Ámá Ifrem ruo nỌnụ Ụzọ Ámá Nkuku, bụ ebe dị narị kubit anọ.O wee bukọrọ ọlaedo na ọlaọcha niile na arịa niile dị nụlọ ezi Chineke, bụ ndị dị naka Obed-idọm nakwa akụ ndị dị nụlọ eze, kpọrọkwa ndị e jidere nagha wee laghachi Sameria.Amazaya nwa Jehoash eze Juda wee dịrị ndụ ruo afọ iri na ise mgbe Jehoash nwa Jehoahaz eze Izrel nwụsịrị.Ma ihe ndị ọzọ metụtara Amazaya, ndị mbụ na ndị ikpeazụ, lee! ọ bu na e deghị ha nAkwụkwọ Ndị Eze Juda na Izrel?Malite noge Amazaya kwụsịrị iso Jehova, ha gbaara ya izu na Jeruselem. Ka oge na-aga, ọ gbagara Lekish; ma ha zipụrụ ndị mmadụ ka ha chụrụ ya gaa Lekish. Ha wee gbuo ya nebe ahụ.Ha wee jiri ịnyịnya buru ya wee lie ya nebe e liri nna nna ya hà nobodo Juda. 